ఎస్.ఎస్. శివశంకర్

ఎస్‌.ఎస్‌. శివశంకర్‌ తమిళనాడు రాష్ట్రానికి చెందిన రాజకీయ నాయకుడు. ఆయన మూడు సార్లు శాసనసభకు ఎన్నికై, ప్రస్తుతం ఎం. కె. స్టాలిన్ మంత్రివర్గంలో రాష్ట్ర రవాణా శాఖ మంత్రిగా విధులు నిర్వహిస్తున్నాడు.
రాజకీయ జీవితం
ఎస్.ఎస్. శివశంకర్ 1978లో ద్రవిడ మున్నేట్ర కజగం పార్టీ ద్వారా తన రాజకీయ జీవితం ప్రారంభించి, 1993లో పూర్తికాల రాజకీయాల్లోకి ప్రవేశించి, 1999లో ఆండిమడం యూనియన్‌కి డీఎంకే కార్యదర్శిగా ఎన్నికయ్యాడు. ఆయన 2001లో అరియలూర్ జిల్లా డీఎంకే కార్యదర్శిగా, జిల్లా డీఎంకే యూనిట్‌ను పెరంబలూరు జిల్లా యూనిట్‌లో విలీనం చేసిన తర్వాత ఆండిమడం యూనియన్‌ కార్యదర్శిగా, మరోసారి అరియలూరు జిల్లా కార్యదర్శిగా వివిధ హోదాల్లో పనిచేశాడు.

ఎస్.ఎస్. శివశంకర్ 1996 నుండి 2001 వరకు శివశంకర్ పెరంబలూరు జిల్లా పంచాయతీకి ఉపాధ్యక్షుడిగా, ఆ తర్వాత 2006 వరకు అరియలూరు జిల్లా పంచాయతీ సభ్యునిగా పనిచేశాడు. ఆయన 2006లో తమిళనాడు శాసనసభ ఎన్నికలలో అండిమడమ్‌ నియోజకవర్గం నుండి ఎమ్మెల్యేగా పోటీ చేసి గెలిచాడు. శివశంకర్ 2011 అసెంబ్లీ ఎన్నికల్లో రెండోసారి కున్నం నియోజకవర్గం నుండి ఎమ్మెల్యేగా గెలిచి 2014 జనవరి 31న అప్పటి తమిళనాడు గవర్నర్‌ కొణిజేటి రోశయ్య సంప్రదాయ ప్రసంగం కాపీని చింపివేసినందుకు ఆయనను మొత్తం అసెంబ్లీ సెషన్‌కు సస్పెండ్ చేశారు.

ఎస్.ఎస్. శివశంకర్ 2016లో జరిగిన తమిళనాడు శాసనసభ ఎన్నికలలో కున్నం శాసనసభ నియోజకవర్గం నుండి ఎమ్మెల్యేగా పోటీ 2,621 ఓట్ల స్వల్ప తేడాతో ఓడిపోయాడు. ఆయన 2021లో జరిగిన ఎన్నికల్లో పోటీ చేసి 6,329 ఓట్లతో గెలిచి ఎం. కె. స్టాలిన్ మంత్రివర్గంలో 2021 మే 7 నుండి 2022 మార్చి 29 వరకు వెనుకబడిన తరగతుల సంక్షేమ శాఖ మంత్రిగా ఆ తరువాత 2022 మార్చి 29 నుండి రవాణా శాఖ మంత్రిగా విధులు నిర్వహిస్తున్నాడు.

మూలాలు  

వర్గం:తమిళనాడు రాజకీయ నాయకులు